Torkil Holm Prisen 2018 til R&D Director Esben Taarning

**Den 37-årige R&D Director ved Haldor Topsøe A/S, Esben Taarning, modtager Torkil Holm Prisen 2018.**

Hvert andet år uddeles Torkil Holm Prisen til en yngre kemiforsker, som har opnået anerkendelse inden for sit felt og har potentiale for yderligere forskningsmæssig udvikling.

I 2018 går prisen til R&D Director Esben Taarning fra Haldor Topsøe A/S. Prisen er på 50.000 kr. og blev overrakt ved det internationale kemisymposium Torkil Holm Symposiet, som afholdes i København den 26. og 27. januar.

I begrundelsen for tildelingen af prisen siger formanden for priskomiteen, professor ved DTU Kemi, David Tanner:

”Esben Taarning tildeles prisen for sit enestående bidrag til udviklingen af bæredygtige og katalytiske metoder for valorisering af biomasse, dvs. omdannelsen af biomasse til værdifulde kemikalier der kan bruges til kemisk syntese.”

Esben Taarning er 37 år, cand.scient i kemi fra Københavns Universitet og ph.d. fra DTU Kemi. I 2009 blev han ansat som forsker i Haldor Topsøes Research & Development-afdeling, og i 2016 blev han udnævnt som R&D Director, Sustainable Chemicals samme sted.

Torkil Holm Symposiet afholdes hvert andet år i samarbejde mellem Torkil Holm Fonden og ATV – Akademiet for de Tekniske Videnskaber.

**Om ATV**ATV er en uafhængig, medlemsdrevet tænketank. Akademiet arbejder for, at Danmark skal være en af fem førende Science & Engineering-regioner i verden – til gavn for kommende generationer. For at gøre dette mål til virkelighed gennemfører ATV aktiviteter, der skaber konkret værdi for virksomheder og for samfundet. I kraft af sine 800 medlemmer har Akademiet særlige forudsætninger for, at anbefalinger og viden fra projekter bliver anvendt og implementeret i virksomhederne og vidensmiljøerne.

**Om Torkil Holm Prisen**Prisen uddeles som led i det internationale kemisymposium Visions in Chemistry – the Torkil Holm Symposium. Både konferencen og prisen er finansieret af en donation fra the Torkil Holm Foundation.

**Yderligere oplysninger**Professor David Tanner, DTU Kemi, formand for organisations- og priskomiteen for Torkil Holm Symposiet, T: 45 25 21 88

R&D Director Esben Taarning, Haldor Topsøe A/S, modtager af Torkil Holm Prisen, T: 22 75 42 91

**Billedtekst** *Esben Taarning, R&D Director i Haldor Topsøe A/S (t.v.) modtager Torkil Holm Prisen 2018 af Klaus Bock fra priskomiteen. Foto: Tom Jersø*